Document ID: 31991R2057

ΚΑΝΟΝΙΣΜΟΣ ( ΕΟΚ ) αριθ . 2057/91 ΤΗΣ ΕΠΙΤΡΟΠΗΣ της 12ης Ιουλίου 1991 για την αναστολή των δασμών που εφαρμόζονται στην αλκοόλη οινικής προελεύσεως που λαμβάνεται στην Ισπανία και προορίζεται να χρησιμοποιηθεί ως καύσιμο στην Κοινότητα στα πλαίσια ειδικών δημοπρασιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4 δεύτερο εδάφιο στοιχείο β ),
Εκτιμώντας :
ότι, στο πλαίσιο του προγράμματος διαθέσεως των αποθεμάτων αλκοόλης οινικής προελεύσεως που κατέχεται από τους οργανισμούς παρεμβάσεως, που προέρχονται από τις κοινοτικές αποστάξεις που αναφέρονται στα άρθρα 35, 36 και 39 του κανονισμού ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1734/91 (2 ), προκηρύχθηκε δημοπρασία για παρτίδες αλκοόλης που προορίζονται να χρησιμοποιηθούν για καύσιμα στο εσωτερικό της Κοινότητας - ότι αυτό οδηγεί σε αποστολές από την Ισπανία προς τα άλλα κράτη μέλη - ότι οι αποστελλόμενες παρτίδες υπόκεινται σε εναπομένοντες δασμούς των οποίων η είσπραξη δεν δικαιολογείται εάν ληφθεί υπόψη η τελική χρησιμοποίηση της αλκοόλης - ότι πρέπει να γίνει πλήρης αναστολή των δασμών για να διευκολυνθεί η διάθεσή τους, λαμβανομένης υπόψη της δεσμεύσεως της Ισπανίας να εξασφαλίσει την αμοιβαιότητα που προβλέπεται στο άρθρο 75 της πράξης προσχώρησης της Ισπανίας και της Πορτογαλίας για την αναστολή των εναπομεινάντων δασμών στην περίπτωση κατά την οποία θα αποφασισθεί το άνοιγμα κοινοτικής δημοπρασίας που περιλαμβάνει την αποστολή αλκοόλης οινικής προελεύσεως προς την Ισπανία από τα άλλα κράτη μέλη -
ότι πρέπει να προσδιοριστεί ότι ο έλεγχος του ειδικού προορισμού πρέπει να διενεργείται σύμφωνα με τις διατάξεις του κανονισμού ( ΕΟΚ ) αριθ . 4142/87 της Επιτροπής της 9ης Δεκεμβρίου 1987 που καθορίζει τους όρους στους οποίους υπόκειται η υπαγωγή ορισμένων εμπορευμάτων σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους ( 3 ), όπως τροποποιήθηκε από τον κανονισμό ( ΕΟΚ ) αριθ . 3124/89 ( 4 ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Αναστέλλονται οι δασμοί που εφαρμόζονται στην αιθυλική αλκοόλη οινικής προελεύσεως, που λαμβάνονται στην Ισπανία από τις αποστάξεις που αναφέρονται στα άρθρα 35, 36 και 39 του κανονισμού ( ΕΟΚ ) αριθ . 822/87 και προορίζεται να χρησιμοποιηθεί στην Κοινότητα ως καύσιμο στα πλαίσια ειδικών δημοπρασιών . Ο έλεγχος του προορισμού πραγματοποιείται σύμφωνα με τις διατάξεις του κανονισμού ( ΕΟΚ ) αριθ . 4142/87 .
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Ιουλίου 1991 .

Labels: 3
17
14
18